作者:施翠巖
標題:沁園春
內容:披紫菟裘，上白鷺亭，看吹洞簫。望長江庚鯨過，江橫素練，回仙鶴度，月在青霄。依約淮山，清冷風露，如到瀛洲聽海濤。浮圖近，更玉鈴金鐸，初奏琅玕。人間夢境廖廖。問故國繁華能幾朝。有千年枯井，龍沉鳳怨，數邱黃壤，兔走猿嗥。莫問榮華，不如歸去。短棹孤篷乘夜潮。翠巖下，耕白雲二頃，勝種仙苗。